Lav et referat af nedenstående tekst:

Tekst:
Klokken 22.02 mandag aften blev supermarkedet Kiwi på Mejerigade i Vrå udsat for røveri. To maskerede mænd indfandt sig i forretningen og truede sig - bevæbnet med en kniv og et metalrør - til at få udleveret et mindre kontantbeløb. Herefter løb de fra stedet i ukendt retning. Nordjyllands Politi har tirsdag morgen endnu ikke fanget de to røvere, og samtidig søges vidner, der før, under eller efter røveriet har observeret ting eller personer, der kan have relation til røveriet. Vidner kan henvende sig på telefon 114. De to gerningsmænd beskrives som mænd, begge på mellem 175-180 centimeter. Den ene var iført en hue med huller til øjne og mund, sort hættetrøje med hvidt logo på brystet, grå arbejdsbukser, sorte Converse-lignende sko med hvide snørrebånd samt sorte og grå arbejdshandsker. Han medbragte en kniv og talte dansk med nordjysk dialekt. Den anden gerningsmand var iført sort og hvidt tørklæde, som han havde foran næse og mund, sort hættetrøje med hvis snørre i hætten og hvid lynlås, grå joggingbukser med hvis snørre, hvide Adidas-lignende sko med orange snørrer samt sorte og grå arbejdshandsker. Han medbragte et cirka 20 centimeter langt metalrør i kobber eller messing. Også han talte dansk med nordjysk dialekt.

Referat:
Mandag aften blev supermarkedet Kiwi i Vrå udsat for røveri af to maskerede gerningsmænd. Politiet søger vidner.